סמל בנין

סמל בנין הנוכחי אומץ מחדש כסמל רשמי של בנין בשנת 1990 לאחר שהוחלף בשנת 1975.

הסמל הוא שלט אצולה לו שני תומכים. ציצת הסמל מורכבת משני קרני תאו אפריקני המוצגים כקרני שפע ומלאים תירס והמסמלים שפע.

שלט האצולה מחולק לארבעה רבעים. הרביע השמאלי עליון מתאר טירה בסגנון סומבה המסמל את ההיסטוריה של ממלכת בנין. הרביע הימני עליון מציג את כוכב בנין - הכבוד הגבוה ביותר שניתן לאזרח המדינה. הרביע הימני התחתון מציג ספינה, המייצגת את הגעת המתיישבים האירופאים לבנין, והרביע השמאלי התחתון מציג עץ דקל המסמל את כלכלת המדינה.

התומכים הם שני נמרים - החיה הלאומית של בנין.

מתחת הסמל רשום מוטו המדינה בצרפתית - "אחווה, צדק, עבודה".

ראו גם

קישורים חיצוניים

בנין: סמלים לאומיים
בנין

בנין
מעלי גירה בתרבות
נמר בתרבות